אורי רונן

אורי רונן (נולד ב-18 במאי 1988) הוא מוזיקאי ישראלי, זמר, מלחין, פזמונאי, מפיק, מגיש פודקאסט וסולן להקת אורי רונן והפולק סטונרס.

== ביוגרפיה ==
רונן גדל ביישוב בת חן, שבמועצה האזורית עמק חפר, בן זקונים לצד אח ואחות. למד בתיכון קריית חינוך ע"ש בן-גוריון שבעמק חפר. הוא שירת בצה"ל בחיל מודיעין השדה בין השנים 2007–2010. כשהשתחרר מצה"ל יצא רונן למסע חובק עולם, שנמשך כארבע שנים שבמהלכן כתב והלחין את רוב שיריו, שיופיעו בהמשך באלבום הבכורה שלו "Walk & Found".

== קריירה מוזיקלית ==
בשנת 2014 החל את לימודיו במכללת ספיר במסלול תרבות, יצירה והפקה. בעקבות התואר עבר רונן להתגורר בשדרות והחל בשיתוף פעולה עם מוזיקאים ויוצרים מהמכללה. כמו כן הוציא באותה שנה את הסינגל הראשון שלו “Colorful Sparks” שזכה להשמעות בתחנת 88FM.

בשנת 2016 הוציא רונן את הסינגל "I Have a Friend" שיצא לאור בקליפ עצמאי שהופק על ידיו וע"י סטודנטים מהמסלול לקולונוע וטלוויזיה במכללת ספיר. באותה שנה הקים את להקתו "אורי רונן והפולק סטונרס". 
בשנת 2017 יצא הסינגל הראשון של הלהקה "The Land of No(r)way"<ref></ref> בסגנון קאנטרי פולק.
בשנת 2018 נבחר רונן ביחד עם להקתו לחמם את להקות פול טראנק וג'יין בורדו. באותו קיץ הופיעה הלהקה בבמה המרכזית בפסטיבל הבלוז הראשון בשדרות שכמעט ובוטל בעקבות המצב הביטחוני<ref></ref>. בסוף אותה השנה הודיע רונן שלהקתו תוציא לאור את אלבום הבכורה שלה בשנה שלאחר מכן.
בשנת 2019 הופיעה הלהקה בבמה המרכזית בפסטיבל סולם יעקב וסיימה בהצלחה קמפיין מימון המונים באתר הדסטארט<ref></ref>. לקראת אותו פסטיבל, פרסמה הלהקה קליפ אנימציה חדש שכתב רונן בשיתוף עם נאור זנא שגם ביים. הקליפ הציג את הסינגל ״Walking Down the Mountain”<ref></ref>, הראשון מתוך האלבום. באוקטובר של אותה שנה הוציאו רונן ולהקתו את אלבום הבכורה שלהם "Walk & Found". רונן הפיק ועיבד את כל שירי האלבום ביחד עם חברי הלהקה שגיא גולן (תופים), יעל מאייר (שירה וכלי הקשה), שי נמני (גיטרות), ליאורה לנדזבאום (שירה וצ'לו) ורותם לוי (בס). האלבום הוקלט באולפני Tonewood שבמושב גיאה ויצא בהפצה דיגיטלית תחת הלייבל Digistage. במאי 2024 הוציאה הלהקה את השיר "Burning Out"<ref></ref>, הראשון שלה מאז שחרור אלבום הבכורה. השיר נכתב בעקבות אירועי השבעה באוקטובר<ref></ref> והקליפ עצמו צולם בחורבות של גלריית בארי בה הלהקה הופיעה מספר פעמים במהלך השנים. רונן בחר להקדיש את השיר לתושבי העוטף. 

== ייצוג אמנים ==
בעקבות אהבתו למוזיקה ולחיי הקהילה בעוטף עזה, פתח רונן ב-2018 עסק עצמאי שבו הוא מייצג מוזיקאים ולהקות דרומיות כגון שביט נוי ומאמא סוטרה, וגם נותן שירותי יח"צ, פגישות ייעוץ ובוקינג לאמני אינדי צעירים. מסוף שנת 2021 ובמהלך שנת 2022 הוא ניהל וייצג את הזמרת מיקה שדה.

== הופעה מהגיהנום ==
בינואר 2021 השיק רונן בערוץ היוטיוב שלו ובפלטפורמות הסטרימינג את ההסכת "הופעה מהגיהנום". מוגש ביחד עם התסריטאי והמוזיקאי דניאל סלגניק, השניים מארחים מוזיקאים וקומיקאים שונים שמספרים על ההופעות הכי גרועות שלהם וסיפורים משעשעים שהם חוו במהלך הקריירה. החל משנת 2023 מגיש רונן את הפודקאסט לצד אביגיל קובארי, אור ליפל ועדי שיפר. הפרקים מצולמים ומוקלטים במכללת Just Music בתל אביב. משנת 2024 הפודקאסט משודר בגוף התקשורת רלוונט וביס פלוס. <ref></ref>
הזמר מוקי מתארח בהופעה מהגיהנום

== דיסקוגרפיה ==
2019 - "Walk & Found"

== קישורים חיצוניים ==

* 

* [https://www.youtube.com/orironen אורי רונן] באתר יוטיוב
* האלבום [https://digistage.to/Walk_Found Walk & Found] באתר Digistage
* [https://www.facebook.com/hellshowpodcast הופעה מהגיהנום] ברשת החברתית פייסבוק
* [https://open.spotify.com/show/3VoYowhnlXAkUefoqT7GDG?si=4tR9bzD3SS6mRpg7aDAvbA&dl_branch=1 הופעה מהגיהנום] בספוטיפיי
* [https://timeout.co.il/%D7%94%D7%95%D7%A4%D7%A2%D7%94-%D7%9E%D7%94%D7%92%D7%99%D7%94%D7%A0%D7%95%D7%9D-%D7%A4%D7%95%D7%93%D7%A7%D7%90%D7%A1%D7%98-%D7%9C%D7%99%D7%99%D7%91/ חשבתם שההופעה של עומר אדם הייתה סיוט? חכו שתשמעו על אלה] באתר timeout
* 
* [http://www.raash.net/single-ori-ronen/ אורי רונן – I Have a Friend], באתר רעש
* [https://www.youtube.com/watch?v=eZRGJCyrW7U ראיון בתוכנית "דיסקאבר" ברדיו קול יזרעאל]
* [https://www.youtube.com/watch?v=0WEK0ICYAX8&t=11s ראיון בתוכנית "רוח דרומית" עם ניסים קינן ברשת ב']
* [https://kolhanegev.sapir.ac.il/?p=1555 ראיון בפודקאסט "איזה קטע" עם הילה מגרלי ברדיו קול הנגב]
* [https://www.israelhayom.co.il/%2Farticle%2F570149 מכת בכורות: בלוז לפסטיבל הגדול], באתר ישראל היום

==הערות שוליים==

קטגוריה:מוזיקאים ישראלים
קטגוריה:זמרים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:מגישי פודקאסטים ישראלים
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרי המכללה האקדמית ספיר
קטגוריה:ישראלים שנולדו ב-1988